erhwenkuo/poetry-chinese-zhtw huggingface dataset:
田舍曲
作者：王貞白（唐）

古今利名路，只在儂門前。至老不離家，一生常晏眠。牛羊晚自歸，兒童戲野田。豈思封侯貴，唯只待豐年。徵賦豈辭苦，但願時官賢。時官苟貪濁，田舍生憂煎。
妾薄命
作者：王貞白（唐）

薄命頭欲白，頻年嫁不成。秦娥未十五，昨夜事公卿。豈有機杼力，空傳歌舞名。妾專修婦德，媒氏卻相輕。
湘妃怨
作者：王貞白（唐）

舜欲省蠻陬，南巡非逸遊。九江沉白日，二女泣滄洲。目極楚雲斷，恨深湘水流。至今聞鼓瑟，咽絕不勝愁。
長門怨二首
作者：王貞白（唐）

寂寞故宮春，殘燈曉尚存。從來非妾過，偶爾失君恩。花落傷容鬢，鶯啼驚夢魂。翠華如可待，應免老長門。葉落長門靜，苔生永巷幽。相思對明月，獨坐向空樓。鑾駕迷終轉，蛾眉老自愁。昭陽歌舞伴，此夕未知秋。
有所思
作者：王貞白（唐）

芙蓉出水時，偶爾便分離。自此無因見，長教掛所思。殘春不入夢，芳信欲傳誰。寂寞秋堂下，空吟小謝詩。
短歌
作者：王貞白（唐）

物候來相續，新蟬送晚鶯。百年休倚賴，一夢甚分明。金鼎神仙隱，銅壺晝夜傾。不如早立德，萬古有其名。
禦溝水
作者：王貞白（唐）

一帶禦溝水，綠槐相蔭清。此中涵帝澤，無處濯塵纓。鳥道來雖險，龍池到自平。朝宗本心切，願向急流傾。
少年行二首
作者：王貞白（唐）

遊宴不知厭，杜陵狂少年。花時輕暖酒，春服薄裝綿。戲馬上林苑，鬥雞寒食天。魯儒甘被笑，對策鬢皤然。弱冠投邊急，驅兵夜渡河。追奔鐵馬走，殺虜寶刀訛。威靜黑山路，氣含清海波。常聞為突騎，天子賜長戈。
塞上曲
作者：王貞白（唐）

歲歲但防虜，西征早晚休。匈奴不繫頸，漢將但封侯。夕照低烽火，寒笳咽戍樓。燕然山上字，男子見須羞。
長安道
作者：王貞白（唐）

曉鼓人已行，暮鼓人未息。梯航萬國來，爭先貢金帛。不問賢與愚，但論官與職。如何貧書生，只獻安邊策。
洛陽道
作者：王貞白（唐）

喧喧洛陽路，奔走爭先步。唯恐著鞭遲，誰能更回顧。覆車雖在前，潤屋何曾懼。賢哉只二疏，東門掛冠去。
度關山
作者：王貞白（唐）

只領千餘騎，長驅磧邑間。雲州多警急，雪夜度關山。石響鈴聲遠，天寒弓力慳。秦樓休悵望，不日凱歌還。
出自薊北門行
作者：王貞白（唐）

薊北連極塞，塞色晝冥冥。戰地骸骨滿，長時風雨腥。沙河留不定，春草凍難青。萬戶封侯者，何謀靜虜庭。
從軍行
作者：王貞白（唐）

從軍朔方久，未省用干戈。只以恩信及，自然戎虜和。邊聲動白草，燒色入枯河。每度因看獵，令人勇氣多。
古悔從軍行
作者：王貞白（唐）

憶昔仗孤劍，十年從武威。論兵親玉帳，逐虜過金微。隴水秋先凍，關雲寒不飛。辛勤功業在，麟閣志猶違。
胡笳曲
作者：王貞白（唐）

隴底悲笳引，隴頭鳴北風。一輪霜月落，萬裡塞天空。戍卒淚應盡，胡兒哭未終。爭教班定遠，不念玉關中。
入塞
作者：王貞白（唐）

玉殿論兵事，君王詔出征。新除羽林將，曾破月支兵。慣曆塞垣險，能分部落情。從今一戰勝，不使虜塵生。
遊仙
作者：王貞白（唐）

我家三島上，洞戶眺波濤。醉背雲屏臥，誰知海日高。露香紅玉樹，風綻碧蟠桃。悔與仙子別，思歸夢釣鼇。
歌
作者：王貞白（唐）

誰唱關西曲，寂寞夜景深。一聲長在耳，萬恨重經心。調古清風起，曲終涼月沉。卻應筵上客，未必是知音。
經故洛城
作者：王貞白（唐）

卜世何久遠，由來仰聖明。山河徒自壯，周召不長生。幾主任奸諂，諸侯各戰爭。但餘崩壘在，今古共傷情。
金陵
作者：王貞白（唐）

六代江山在，繁華古帝都。亂來城不守，戰後地多蕪。寒日隨潮落，歸帆與鳥孤。興亡多少事，回首一長籲。
金陵懷古
作者：王貞白（唐）

恃險不種德，興亡歎數窮。石城幾換主，天塹謾連空。禦路疊民塚，臺基聚牧童。折碑猶有字，多記晉英雄。
商山
作者：王貞白（唐）

商山名利路，夜亦有人行。四皓臥雲處，千秋疊蘚生。晝燒籠澗黑，殘雪隔林明。我待酬恩了，來聽水石聲。
廬山
作者：王貞白（唐）

嶽立鎮南楚，雄名天下聞。五峰高閡日，九疊翠連雲。夏穀雪猶在，陰巖晝不分。唯應嵩與華，清峻得為群。
終南山
作者：王貞白（唐）

終朝異五嶽，列翠滿長安。地去搜揚近，人謀隱遁難。水穿諸苑過，雪照一城寒。為問紅塵裡，誰同駐馬看。
寄鄭谷
作者：王貞白（唐）

五百首新詩，緘封寄去時。只憑夫子鑒，不要俗人知。火鼠重收布，冰蠶乍吐絲。直須天上手，裁作領巾披。
題嚴陵釣臺
作者：王貞白（唐）

山色四時碧，溪聲七裡清。嚴陵愛此景，下視漢公卿。垂釣月初上，放歌風正輕。應憐渭濱叟，匡國正論兵。
曉泊漢陽渡
作者：王貞白（唐）

落月臨古渡，武昌城未開。殘燈明市井，曉色辨樓臺。雲自蒼梧去，水從嶓塚來。芳洲號鸚鵡，用記禰生才。
隨計
作者：王貞白（唐）

徒步隨計吏，辛勤鬢易凋。歸期無定日，鄉思羨回潮。冒雨投前驛，侵星過斷橋。何堪穆陵路，霜葉更瀟瀟。
白牡丹
作者：王貞白（唐）

穀雨洗纖素，裁為白牡丹。異香開玉合，輕粉泥銀盤。曉貯露華濕，宵傾月魄寒。家人淡妝罷，無語倚朱欄。
述松
作者：王貞白（唐）

遠穀呈材幹，何由入棟樑。歲寒虛勝竹，功績不如桑。秋露落松子，春深裛嫩黃。雖蒙匠者顧，樵採日難防。
宮池產瑞蓮
作者：王貞白（唐）

雨露及萬物，嘉祥有瑞蓮。香飄雞樹近，榮佔鳳池先。聖日臨雙麗，恩波照並妍。願同指佞草，生向帝堯前。
送友人南歸
作者：王貞白（唐）

南國菖蒲老，知君憶釣船。離京近殘暑，歸路有新蟬。峴首白雲起，洞庭秋月懸。若教吟興足，西笑是何年。
送馬明府歸山
作者：王貞白（唐）

辭秩入匡廬，重修靖節居。免遭黑綬束，不與白雲疏。送吏各獻酒，群兒自擔書。到時看瀑布，為我謝清虛。
送韓從事歸本道
作者：王貞白（唐）

獻捷靈州倅，歸時寵拜新。論邊多稱旨，許國誓亡身。馬渴黃河凍，雁回青塚春。到蕃唯促戰，應不肯和親。
秋日旅懷寄右省鄭拾遺
作者：王貞白（唐）

永夕愁不寐，草蟲喧客庭。半窗分曉月，當枕落殘星。鬢髮遊梁白，家山近越青。知音在諫省，苦調有誰聽。
贈劉凝評事
作者：王貞白（唐）

棘寺官初罷，梁園靜掩扉。春深顏子巷，花映老萊衣。談史曾無滯，攻書已造微。即膺新寵命，稱慶向庭闈。
憶張處士
作者：王貞白（唐）

天臺張處士，詩句造玄微。古樂知音少，名言與俗違。山風入松徑，海月上巖扉。畢世唯高臥，無人說是非。
雲居長老
作者：王貞白（唐）

巘路躡雲上，來參出世僧。松高半巖雪，竹覆一溪冰。不說有為法，非傳無盡燈。瞭然方寸內，應只見南能。
洗竹
作者：王貞白（唐）

道院竹繁教略洗，鳴琴酌酒看扶疏。不圖結實來雙鳳，有時記得三天事，自向琅玕節下書。
庾樓曉望
作者：王貞白（唐）

獨憑朱檻亦淩晨，山色初明水色新。竹霧曉籠銜嶺月，三百年來庾樓上，曾經多少望鄉人。
送芮尊師
作者：王貞白（唐）

石上菖蒲節節靈，先生服食得長生。早知避世憂身老，他年控鯉昇天去，廬嶽逋民願從行。
折楊柳三首
作者：王貞白（唐）

枝枝交影鎖長門，嫩色曾沾雨露恩。鳳輦不來春欲盡，空留鶯語到黃昏。水殿年年佔早芳，柔條風裡禦爐香。如今萬乘多巡狩，輦路無陰綠草長。嫩葉初齊不耐寒，風和時拂玉欄幹。徵人去日曾攀折，泣雨傷春翠黛殘。
遠聞本郡行春到舊山二首
作者：王貞白（唐）

一身從宦留京邑，五馬遙聞到舊山。已領煙霞光野徑，深慚老幼候柴關。清風借響松筠外，畫隼停暉水石間。定掩溪名在圖傳，共知軒蓋此登攀。
宿新安村步
作者：王貞白（唐）

淅淅寒流漲淺沙，月明空渚遍蘆花。離人偶宿孤村下，永夜聞砧一兩家。
仙岩二首
作者：王貞白（唐）

白煙晝起丹灶，紅葉秋書篆文。二十四巖天上，一雞啼破晴雲。風呼山鬼服役，月照衡薇結花。江暖客尋瑤草，洞深人咽丹霞。
雨後從陶郎中登庾樓
作者：王貞白（唐）

庾樓逢霽色，夏日欲西曛。虹截半江雨，風驅大澤雲。島邊漁艇聚，天畔鳥行分。此景堪誰畫，文翁請綴文。
九日長安作
作者：王貞白（唐）

無酒泛金菊，登高但憶秋。歸心隨旅雁，萬裡在滄洲。殘照明天闕，孤砧隔禦溝。誰能思落帽，兩鬢已添愁。
曉發蕭關
作者：王貞白（唐）

早發長風裡，邊城曙色間。數鴻寒背磧，片月落臨關。隴上明星沒，沙中夜探還。歸程不可問，幾日到家山。
釣臺
作者：王貞白（唐）

異代有巢許，方知嚴子情。舊交雖建國，高臥不求榮。溪鳥寒來浴，汀蘭暖重生。何顏吟過此，辛苦得浮名。
寄天臺葉尊師
作者：王貞白（唐）

師住天臺久，長聞過石橋。晴峰見滄海，深洞徹丹霄。採藥霞衣濕，煎芝古鼎焦。念予無俗骨，頻與鶴書招。
禦試後進詩
作者：王貞白（唐）

三時賜食天廚近，再宿偷吟禁漏清。二十五家齊拔宅，人間已寫上升名。
春日詠梅花
作者：王貞白（唐）

靚妝才罷粉痕新，迨曉風回散玉塵。若遣有情應悵望，已兼殘雪又兼春。
句
作者：王貞白（唐）

太陽雖不照，梁棟每重陰。白髮未逢媒，對景且裴回。別酒莫辭今夜醉，故人知我幾時來。改貫永留鄉黨額，減租重感郡侯恩。（洪景盧《野處集》載赴選別太守句，貞白自注：蒙本州改坊名為進賢，
宗武生日
作者：杜甫（唐）

小子何時見，高秋此日生。自從都邑語，已伴老夫名。詩是吾家事，人傳世上情。熟精文選理，休覓綵衣輕。凋瘵筵初秩，欹斜坐不成。流霞分片片，涓滴就徐傾。
又示宗武
作者：杜甫（唐）

覓句新知律，攤書解滿床。試吟青玉案，莫羨紫羅囊。假日從時飲，明年共我長。應須飽經術，已似愛文章。十五男兒志，三千弟子行。曾參與遊夏，達者得升堂。
熟食日示宗文、宗武
作者：杜甫（唐）

消渴遊江漢，羈棲尚甲兵。幾年逢熟食，萬裡逼清明。松柏邛山路，風花白帝城。汝曹催我老，回首淚縱橫。
又示兩兒
作者：杜甫（唐）

令節成吾老，他時見汝心。浮生看物變，為恨與年深。長葛書難得，江州涕不禁。團圓思弟妹，行坐白頭吟。
社日兩篇
作者：杜甫（唐）

九農成德業，百祀發光輝。報效神如在，馨香舊不違。南翁巴曲醉，北雁塞聲微。尚想東方朔，詼諧割肉歸。陳平亦分肉，太史竟論功。今日江南老，他時渭北童。歡娛看絕塞，涕淚落秋風。鴛鷺回金闕，誰憐病峽中。
九日五首
作者：杜甫（唐）

重陽獨酌杯中酒，抱病起登江上臺。竹葉於人既無分，弟妹蕭條各何往，干戈衰謝兩相催。舊日重陽日，傳杯不放杯。即今蓬鬢改，但愧菊花開。北闕心長戀，西江首獨回。茱萸賜朝士，難得一枝來。舊與蘇司業，兼隨鄭廣文。採花香泛泛，坐客醉紛紛。野樹歌還倚，秋砧醒卻聞。歡娛兩冥漠，西北有孤雲。故里樊川菊，登高素滻源。他時一笑後，今日幾人存。巫峽蟠江路，終南對國門。系舟身萬裡，伏枕淚雙痕。為客裁烏帽，從兒具綠尊。佳辰對群盜，愁絕更誰論。
九日諸人集於林
作者：杜甫（唐）

九日明朝是，相要舊俗非。老翁難早出，賢客幸知歸。舊採黃花剩，新梳白髮微。漫看年少樂，忍淚已沾衣。
大曆二年九月三十日
作者：杜甫（唐）

為客無時了，悲秋向夕終。瘴餘夔子國，霜薄楚王宮。草敵虛嵐翠，花禁冷葉紅。年年小搖落，不與故園同。
十月一日
作者：杜甫（唐）

有瘴非全歇，為冬亦不難。夜郎溪日暖，白帝峽風寒。蒸裹如千室，焦糟幸一柈。茲辰南國重，舊俗自相歡。
孟冬
作者：杜甫（唐）

殊俗還多事，方冬變所為。破甘霜落爪，嘗稻雪翻匙。巫峽寒都薄，烏蠻瘴遠隨。終然減灘瀨，暫喜息蛟螭。
冬至
作者：杜甫（唐）

年年至日長為客，忽忽窮愁泥殺人。江上形容吾獨老，心折此時無一寸，路迷何處見三秦。
小至
作者：杜甫（唐）

天時人事日相催，冬至陽生春又來。刺繡五紋添弱線，雲物不殊鄉國異，教兒且覆掌中杯。
覽物
作者：杜甫（唐）

曾為掾吏趨三輔，憶在潼關詩興多。巫峽忽如瞻華嶽，形勝有餘風土惡，幾時回首一高歌。
憶鄭南玭
作者：杜甫（唐）

鄭南伏毒寺，瀟灑到江心。石影銜珠閣，泉聲帶玉琴。風杉曾曙倚，雲嶠憶春臨。萬裡滄浪外，龍蛇只自深。
懷灞上游
作者：杜甫（唐）

悵望東陵道，平生灞上游。春濃停野騎，夜宿敞雲樓。離別人誰在，經過老自休。眼前今古意，江漢一歸舟。
愁
作者：杜甫（唐）

江草日日喚愁生，巫峽泠泠非世情。盤渦鷺浴底心性，渭水秦山得見否，人經罷病虎縱橫。
晝夢
作者：杜甫（唐）

二月饒睡昏昏然，不獨夜短晝分眠。桃花氣暖眼自醉，安得務農息戰鬥，普天無吏橫索錢。
覽鏡呈柏中丞
作者：杜甫（唐）

渭水流關內，終南在日邊。膽銷豺虎窟，淚入犬羊天。起晚堪從事，行遲更學仙。鏡中衰謝色，萬一故人憐。
即事
作者：杜甫（唐）

暮春三月巫峽長，皛皛行雲浮日光。雷聲忽送千峰雨，飛閣捲簾圖畫裡，虛無只少對瀟湘。
即事
作者：杜甫（唐）

天畔群山孤草亭，江中風浪雨冥冥。一雙白魚不受釣，未聞細柳散金甲，腸斷秦川流濁涇。
悶
作者：杜甫（唐）

瘴癘浮三蜀，風雲暗百蠻。捲簾唯白水，隱幾亦青山。猿捷長難見，鷗輕故不還。無錢從滯客，有鏡巧催顏。
戲作俳諧體遣悶二首
作者：杜甫（唐）

異俗籲可怪，斯人難並居。家家養烏鬼，頓頓食黃魚。舊識能為態，新知已暗疏。治生且耕鑿，只有不關渠。西曆青羌板，南留白帝城。於菟侵客恨，粔籹作人情。瓦蔔傳神語，畬田費火聲。是非何處定，高枕笑浮生。
得舍弟觀書自中都已達江陵今茲暮春月末行李合到夔州悲喜相兼團圓可待賦詩即事情見乎詞
作者：杜甫（唐）

爾到江陵府，何時到峽州。亂難生有別，聚集病應瘳。颯颯開啼眼，朝朝上水樓。老身須付託，白骨更何憂。
喜觀即到，複題短篇二首
作者：杜甫（唐）

巫峽千山暗，終南萬裡春。病中吾見弟，書到汝為人。意答兒童問，來經戰伐新。泊船悲喜後，款款話歸秦。待爾嗔烏鵲，拋書示鶺鴒。枝間喜不去，原上急曾經。江閣嫌津柳，風帆數驛亭。應論十年事，愁絕始星星。
舍弟觀歸藍田迎新婦，送示兩篇
作者：杜甫（唐）

汝去迎妻子，高秋念卻回。即今螢已亂，好與雁同來。東望西江水，南遊北戶開。卜居期靜處，會有故人杯。楚塞難為路，藍田莫滯留。衣裳判白露，鞍馬信清秋。滿峽重江水，開帆八月舟。此時同一醉，應在仲宣樓。
第五弟豐獨在江左，近三四載寂無訊息，覓使寄此二首
作者：杜甫（唐）

亂後嗟吾在，羈棲見汝難。草黃騏驥病，沙晚鶺鴒寒。楚設關城險，吳吞水府寬。十年朝夕淚，衣袖不曾幹。聞汝依山寺，杭州定越州。風塵淹別日，江漢失清秋。影蓋啼猿樹，魂飄結蜃樓。明年下春水，東盡白雲求。
舍弟觀赴藍田取妻子到江陵，喜寄三首
作者：杜甫（唐）

汝迎妻子達荊州，訊息真傳解我憂。鴻雁影來連峽內，朱紱即當隨彩鷁，青春不假報黃牛。馬度秦關雪正深，北來肌骨苦寒侵。他鄉就我生春色，巡簷索共梅花笑，冷蕊疏枝半不禁。庾信羅含俱有宅，春來秋去作誰家。短牆若在從殘草，比年病酒開涓滴，弟勸兄酬何怨嗟。
江雨有懷鄭典設
作者：杜甫（唐）

春雨暗暗塞峽中，早晚來自楚王宮。亂波分披已打岸，穀口子真正憶汝，岸高瀼滑限西東。
王十五前閣會
作者：杜甫（唐）

楚岸收新雨，春臺引細風。情人來石上，鮮膾出江中。鄰舍煩書劄，肩輿強老翁。病身虛俊味，何幸飫兒童。
寄韋有夏郎中
作者：杜甫（唐）

省郎憂病士，書信有柴胡。飲子頻通汗，懷君想報珠。親知天畔少，藥味峽中無。歸楫生衣臥，春鷗洗翅呼。猶聞上急水，早作取平途。萬裡皇華使，為僚記腐儒。
陪柏中丞觀宴將士二首
作者：杜甫（唐）

極樂三軍士，誰知百戰場。無私齊綺饌，久坐密金章。醉客沾鸚鵡，佳人指鳳凰。幾時來翠節，特地引紅妝。繡段裝簷額，金花帖鼓腰。一夫先舞劍，百戲後歌樵。江樹城孤遠，雲臺使寂寥。漢朝頻選將，應拜霍嫖姚。
七月一日題終明府水樓二首
作者：杜甫（唐）

高棟曾軒已自涼，秋風此日灑衣裳。翛然欲下陰山雪，看君宜著王喬履，真賜還疑出尚方。宓子彈琴邑宰日，終軍棄繻英妙時。承家節操尚不泯，楚江巫峽半雲雨，清簟疏簾看弈棋。
季秋蘇五弟纓江樓夜宴崔十三評事、韋少府侄三首
作者：杜甫（唐）

峽險江驚急，樓高月迥明。一時今夕會，萬裡故鄉情。星落黃姑渚，秋辭白帝城。老人因酒病，堅坐看君傾。明月生長好，浮雲薄漸遮。悠悠照邊塞，悄悄憶京華。清動杯中物，高隨海上查。不眠瞻白兔，百過落烏紗。對月那無酒，登樓況有江。聽歌驚白鬢，笑舞拓秋窗。尊蟻添相續，沙鷗並一雙。盡憐君醉倒，更覺片心降。
九月一日過孟十二倉曹、十四主簿兄弟
作者：杜甫（唐）

藜杖侵寒露，蓬門啟曙煙。力稀經樹歇，老困撥書眠。秋覺追隨盡，來因孝友偏。清談見滋味，爾輩可忘年。
過客相尋
作者：杜甫（唐）

窮老真無事，江山已定居。地幽忘盥櫛，客至罷琴書。掛壁移筐果，呼兒問煮魚。時聞系舟楫，及此問吾廬。
孟倉曹步趾領新酒醬二物滿器見遺老夫
作者：杜甫（唐）

楚岸通秋屐，胡床面夕畦。藉糟分汁滓，甕醬落提攜。飯糲添香味，朋來有醉泥。理生那免俗，方法報山妻。
柳司馬至
作者：杜甫（唐）

有使歸三峽，相過問兩京。函關猶出將，渭水更屯兵。裝置邯鄲道，和親邏些城。幽燕唯鳥去，商洛少人行。衰謝身何補，蕭條病轉嬰。霜天到宮闕，戀主寸心明。
簡吳郎司法
作者：杜甫（唐）

有客乘舸自忠州，遣騎安置瀼西頭。古堂本買藉疏豁，卻為姻婭過逢地，許坐曾軒數散愁。
又呈吳郎
作者：杜甫（唐）

堂前撲棗任西鄰，無食無兒一婦人。不為困窮寧有此，已訴徵求貧到骨，正思戎馬淚盈巾。
覃山人隱居
作者：杜甫（唐）

南極老人自有星，北山移文誰勒銘。徵君已去獨松菊，高車駟馬帶傾覆，悵望秋天虛翠屏。
柏學士茅屋
作者：杜甫（唐）

碧山學士焚銀魚，白馬卻走身巖居。古人已用三冬足，富貴必從勤苦得，男兒須讀五車書。
題柏大兄弟山居屋壁二首
作者：杜甫（唐）

叔父朱門貴，郎君玉樹高。山居精典籍，文雅涉風騷。江漢終吾老，雲林得爾曹。哀弦繞白雪，未與俗人操。野屋流寒水，山籬帶薄雲。靜應連虎穴，喧已去人群。筆架沾窗雨，書簽映隙曛。蕭蕭千里足，個個五花文。
戲寄崔評事表侄、蘇五表弟、韋大少府諸侄
作者：杜甫（唐）

隱豹深愁雨，潛龍故起雲。泥多仍徑曲，心醉阻賢群。忍待江山麗，還披鮑謝文。高樓憶疏豁，秋興坐氛氳。
秋日寄題鄭監湖上亭三首
作者：杜甫（唐）

碧草逢春意，沅湘萬裡秋。池要山簡馬，月淨庾公樓。磨滅餘篇翰，平生一釣舟。高唐寒浪減，彷彿識昭丘。新作湖邊宅，遠聞賓客過。自須開竹徑，誰道避雲蘿。官序潘生拙，才名賈傅多。舍舟應轉地，鄰接意如何。暫阻蓬萊閣，終為江海人。揮金應物理，拖玉豈吾身。羹煮秋蓴滑，杯迎露菊新。賦詩分氣象，佳句莫頻頻。
謁真諦寺禪師
作者：杜甫（唐）

蘭若山高處，煙霞嶂幾重。凍泉依細石，晴雪落長松。問法看詩忘，觀身向酒慵。未能割妻子，卜宅近前峰。
別崔潩因寄薛據、孟雲卿
作者：杜甫（唐）

志士惜妄動，知深難固辭。如何久磨礪，但取不磷緇。夙夜聽憂主，飛騰急濟時。荊州過薛孟，為報欲論詩。
送李八秘書赴杜相公幕
作者：杜甫（唐）

青簾白舫益州來，巫峽秋濤天地回。石出倒聽楓葉下，南極一星朝北斗，五雲多處是三臺。
巫峽敝廬奉贈侍禦四舅別之澧朗
作者：杜甫（唐）

江城秋日落，山鬼閉門中。行李淹吾舅，誅茅問老翁。赤眉猶世亂，青眼只途窮。傳語桃源客，人今出處同。
奉送十七舅下邵桂
作者：杜甫（唐）

絕域三冬暮，浮生一病身。感深辭舅氏，別後見何人。縹緲蒼梧帝，推遷孟母鄰。昏昏阻雲水，側望苦傷神。
送覃二判官
作者：杜甫（唐）

先帝弓劍遠，小臣餘此生。蹉跎病江漢，不復謁承明。餞爾白頭日，永懷丹鳳城。遲遲戀屈宋，渺渺臥荊衡。魂斷航舸失，天寒沙水清。肺肝若稍愈，亦上赤霄行。
季夏送鄉弟韶陪黃門從叔朝謁
作者：杜甫（唐）

令弟尚為蒼水使，名家莫出杜陵人。比來相國兼安蜀，莫度清秋吟蟋蟀，早聞黃閣畫麒麟。
送十五弟侍禦使蜀
作者：杜甫（唐）

喜弟文章進，添餘別興牽。數杯巫峽酒，百丈內江船。未息豺狼鬥，空催犬馬年。歸朝多便道，搏擊望秋天。
送田四弟將軍將夔州柏中丞命起居江陵節度陽城郡王衛公幕
作者：杜甫（唐）

離筵罷多酒，起地發寒塘。回首中丞座，馳箋異姓王。燕辭楓樹日，雁度麥城霜。空醉山翁酒，遙憐似葛強。
送王十六判官
作者：杜甫（唐）

客下荊南盡，君今複入舟。買薪猶白帝，鳴櫓少沙頭。衡霍生春早，瀟湘共海浮。荒林庾信宅，為仗主人留。
奉送卿二翁統節度鎮軍還江陵
作者：杜甫（唐）

火旗還錦纜，白馬出江城。嘹唳吟笳發，蕭條別浦清。寒空巫峽曙，落日渭陽明。留滯嗟衰疾，何時見息兵。
送鮮於萬州遷巴州
作者：杜甫（唐）

京兆先時傑，琳琅照一門。朝廷偏注意，接近與名藩。祖帳排舟數，寒江觸石喧。看君妙為政，他日有殊恩。
寄杜位
作者：杜甫（唐）

寒日經簷短，窮猿失木悲。峽中為客恨，江上憶君時。天地身何在，風塵病敢辭。封書兩行淚，沾灑裛新詩。
奉寄李十五秘書二首
作者：杜甫（唐）

避暑雲安縣，秋風早下來。暫留魚複浦，同過楚王臺。猿鳥千崖窄，江湖萬裡開。竹枝歌未好，畫舸莫遲回。行李千金贈，衣冠八尺身。飛騰知有策，意度不無神。班秩兼通貴，公侯出異人。玄成負文彩，世業豈沉淪。
奉送韋中丞之晉赴湖南
作者：杜甫（唐）

寵渥徵黃漸，權宜借寇頻。湖南安背水，峽內憶行春。王室仍多故，蒼生倚大臣。還將徐孺子，處處待高人。
送李功曹之荊州充鄭侍禦判官重贈
作者：杜甫（唐）

曾聞宋玉宅，每欲到荊州。此地生涯晚，遙悲水國秋。孤城一柱觀，落日九江流。使者雖光彩，青楓遠自愁。
送孟十二倉曹赴東京選
作者：杜甫（唐）

君行別老親，此去苦家貧。藻鏡留連客，江山憔悴人。秋風楚竹冷，夜雪鞏梅春。朝夕高堂念，應宜彩服新。
憑孟倉曹將書覓土婁舊莊
作者：杜甫（唐）

平居喪亂後，不到洛陽岑。為曆雲山問，無辭荊棘深。北風黃葉下，南浦白頭吟。十載江湖客，茫茫遲暮心。
別蘇徯
作者：杜甫（唐）

故人有遊子，棄擲傍天隅。他日憐才命，居然屈壯圖。十年猶塌翼，絕倒為驚籲。消渴今如在，提攜愧老夫。豈知臺閣舊，先拂鳳凰雛。得實翻蒼竹，棲枝把翠梧。北辰當宇宙，南嶽據江湖。國帶風塵色，兵張虎豹符。數論封內事，揮發府中趨。贈爾秦人策，莫鞭轅下駒。
存歿口號二首
作者：杜甫（唐）

席謙不見近彈棋，畢曜仍傳舊小詩。玉局他年無限笑，白楊今日幾人悲。鄭公粉繪隨長夜，曹霸丹青已白頭。天下何曾有山水，人間不解重驊騮。
奉漢中王手劄報韋侍禦、蕭尊師亡
作者：杜甫（唐）

秋日蕭韋逝，淮王報峽中。少年疑柱史，多術怪仙公。不但時人惜，只應吾道窮。一哀侵疾病，相識自兒童。處處鄰家笛，飄飄客子蓬。強吟懷舊賦，已作白頭翁。
哭王彭州掄
作者：杜甫（唐）

執友驚淪沒，斯人已寂寥。新文生沈謝，異骨降松喬。北部初高選，東堂早見招。蛟龍纏倚劍，鸞鳳夾吹簫。曆職漢庭久，中年胡馬驕。兵戈闇兩觀，寵辱事三朝。蜀路江幹窄，彭門地裡遙。解龜生碧草，諫獵阻清霄。頃壯戎麾出，叨陪幕府要。將軍臨氣候，猛士塞風飆。井漏泉誰汲，烽疏火不燒。前籌自多暇，隱幾接終朝。翠石俄雙表，寒松竟後凋。贈詩焉敢墜，染翰欲無聊。再哭經過罷，離魂去住銷。之官方玉折，寄葬與萍漂。曠望渥窪道，霏微河漢橋。夫人先即世，令子各清標。巫峽長雲雨，秦城近鬥杓。馮唐毛髮白，歸興日蕭蕭。
見螢火
作者：杜甫（唐）

巫山秋夜螢火飛，簾疏巧入坐人衣。忽驚屋裡琴書冷，滄江白發愁看汝，來歲如今歸未歸。
吹笛
作者：杜甫（唐）

吹笛秋山風月清，誰家巧作斷腸聲。風飄律呂相和切，故園楊柳今搖落，何得愁中曲盡生。
孤雁
作者：杜甫（唐）

孤雁不飲啄，飛鳴聲念群。誰憐一片影，相失萬重雲。望盡似猶見，哀多如更聞。野鴉無意緒，鳴噪自紛紛。
鷗
作者：杜甫（唐）

江浦寒鷗戲，無他亦自饒。卻思翻玉羽，隨意點春苗。雪暗還須浴，風生一任飄。幾群滄海上，清影日蕭蕭。
猿
作者：杜甫（唐）

嫋嫋啼虛壁，蕭蕭掛冷枝。艱難人不見，隱見爾如知。慣習元從眾，全生或用奇。前林騰每及，父子莫相離。
黃魚
作者：杜甫（唐）

日見巴東峽，黃魚出浪新。脂膏兼飼犬，長大不容身。筒桶相沿久，風雷肯為神。泥沙卷涎沫，回首怪龍鱗。
白小
作者：杜甫（唐）

白小群分命，天然二寸魚。細微沾水族，風俗當園蔬。入肆銀花亂，傾箱雪片虛。生成猶拾卵，盡取義何如。
麂
作者：杜甫（唐）

永與清溪別，蒙將玉饌俱。無才逐仙隱，不敢恨庖廚。亂世輕全物，微聲及禍樞。衣冠兼盜賊，饕餮用斯須。
雞
作者：杜甫（唐）

紀德名標五，初鳴度必三。殊方聽有異，失次曉無慚。問俗人情似，充庖爾輩堪。氣交亭育際，巫峽漏司南。
玉腕騮
作者：杜甫（唐）

聞說荊南馬，尚書玉腕騮。頓驂飄赤汗，局蹐顧長楸。胡虜三年入，乾坤一戰收。舉鞭如有問，欲伴習池遊。
見王監兵馬使說近山有白黑二鷹羅者久取竟未能得王以為毛骨有異他鷹恐臘後春生鶱飛避暖勁翮思秋之甚眇不可見請餘賦詩
作者：杜甫（唐）

雪飛玉立盡清秋，不惜奇毛恣遠遊。在野只教心力破，鵬礙九天須卻避，兔藏三穴莫深憂。黑鷹不省人間有，度海疑從北極來。正翮摶風超紫塞，萬裡寒空只一日，金眸玉爪不凡材。
雨後月中玉堂閑坐
作者：韓偓（唐）

銀臺直北金鑾外，暑雨初晴皓月中。唯對松篁聽刻漏，夜久忽聞鈴索動，玉堂西畔響丁東。
六月十七日召對自辰及申方歸本院
作者：韓偓（唐）

清暑簾開散異香，恩深咫尺對龍章。花應洞裡尋常發，如今冷笑東方朔，唯用詼諧侍漢皇。
與吳子華侍郎同年玉堂同直懷恩敘懇因成…兼呈諸同年
作者：韓偓（唐）

往年鶯穀接清塵，今日鼇山作侍臣。二紀計偕勞筆研，絳帳恩深無路報，語餘相顧卻酸辛。
和吳子華侍郎令狐昭化舍人歎白菊衰謝之絕次用本韻
作者：韓偓（唐）

正憐香雪披千片，忽訝殘霞覆一叢。還似妖姬長年後，酒酣雙臉卻微紅。
中秋禁直
作者：韓偓（唐）

星斗疏明禁漏殘，紫泥封後獨憑闌。露和玉屑金盤冷，長卿只為長門賦，未識君臣際會難。
侍宴
作者：韓偓（唐）

蜂黃蝶粉兩依依，狎宴臨春日正遲。密旨不教江令醉，麗華微笑認皇慈。
錫宴日作
作者：韓偓（唐）

玉銜花馬蹋香街，詔遣追歡綺席開。中使押從天上去，才有異恩頒稷契，已將優禮及鄒枚。清商適向梨園降，
宮柳
作者：韓偓（唐）

莫道秋來芳意違，宮娃猶似妒蛾眉。幸當玉輦經過處，澗松亦有淩雲分，爭似移根太液池。
苑中
作者：韓偓（唐）

上苑離宮處處迷，相風高與露盤齊。金階鑄出狻猊立，笙歌錦繡雲霄裡，獨許詞臣醉似泥。
從獵三首
作者：韓偓（唐）

獵犬諳斜路，宮嬪識認旗。馬前雙兔起，宣爾羽林兒。小鐙狹秋鞘，鞍輕妓細腰。有時齊走馬，也學唱交交。蹀躞巴陵駿，毰毸碧野雞。忽聞仙樂動，賜酒玉偏提。
辛酉歲冬十一月隨駕幸岐下作
作者：韓偓（唐）

曳裾談笑殿西頭，忽聽徵鐃從冕旒。鳳蓋行時移紫氣，雨露涵濡三百載，不知誰擬殺身酬。
冬至夜作
作者：韓偓（唐）

中宵忽見動葭灰，料得南枝有早梅。四野便應枯草綠，不道慘舒無定分，卻憂蚊響又成雷。
秋霖夜憶家
作者：韓偓（唐）

垂老何時見弟兄，背燈愁泣到天明。不知短髮能多少，一滴秋霖白一莖。
恩賜櫻桃分寄朝士
作者：韓偓（唐）

未許鶯偷出漢宮，上林初進半金籠。蔗漿自透銀盃冷，霜威食檗應難近，宜在紗窗繡戶中。
出官經硤石縣
作者：韓偓（唐）

謫宦過東畿，所抵州名濮。故里欲清明，臨風堪慟哭。溪長柳似帷，山暖花如醭。逆旅訝簪裾，野老悲陵穀。暝鳥影連翩，驚狐尾纛簌。尚得佐方州，信是皇恩沐。
訪同年虞部李郎中
作者：韓偓（唐）

策蹇相尋犯雪泥，廚煙未動日平西。門庭野水褵褷鷺，地爐貰酒成狂醉，更覺襟懷得喪齊。
贈漁者
作者：韓偓（唐）

個儂居處近誅茅，枳棘籬兼用荻梢。盡日風扉從自掩，我亦好閑求老伴，莫嫌遷客且論交。
春陰獨酌寄同年虞部李郎中
作者：韓偓（唐）

春陰漠漠土脈潤，春寒微微風意和。閑嗤入甲奔競態，酒酣狂興依然在，其奈千莖鬢雪何。
奉和峽州孫舍人肇荊南重圍中寄諸朝士二篇時李…牽課
作者：韓偓（唐）

敏手何妨誤汰金，敢懷私忿斅羊斟。直應宣室還三接，私恩尚有捐軀誓，況是君恩萬倍深。征途安敢更遷延，冒入重圍勢使然。眾果卻應存苦李，黃篾舫中梅雨裡，野人無事日高眠。
雪中過重湖信筆偶題
作者：韓偓（唐）

道方時險擬如何，謫去甘心隱薜蘿。青草湖將天暗合，處困不忙仍不怨，醉來唯是欲傞傞。
寄湖南從事
作者：韓偓（唐）

索寞襟懷酒半醒，無人一為解餘酲。岸頭柳色春將盡，蓮花幕下風流客，試與溫存譴逐情。
玩水禽
作者：韓偓（唐）

兩兩珍禽渺渺溪，翠衿紅掌淨無泥。向陽眠處莎成毯，勸君細認漁翁意，莫遣緪羅誤穩棲。
早玩雪梅有懷親屬
作者：韓偓（唐）

北陸候才變，南枝花已開。無人同悵望，把酒獨裴回。凍白雪為伴，寒香風是媒。何因逢越使，腸斷謫仙才。
欲明
作者：韓偓（唐）

欲明籬被風吹倒，過午門因客到開。忍苦可能遭鬼笑，唯有狂吟與沈飲，時時猶自觸靈臺。
梅花
作者：韓偓（唐）

梅花不肯傍春光，自向深冬著豔陽。龍笛遠吹鬍地月，應笑暫時桃李樹，盜天和氣作年芳。
小隱
作者：韓偓（唐）

借得茅齋嶽麓西，擬將身世老鋤犁。清晨向市煙含郭，靈椿朝菌由來事，卻笑莊生始欲齊。
曛黑
作者：韓偓（唐）

古木侵天日已沈，露華涼冷潤衣襟。江城曛黑人行絕，唯有啼烏伴夜碪。
曉日
作者：韓偓（唐）

天際霞光入水中，水中天際一時紅。直須日觀三更後，首送金烏上碧空。
醉著
作者：韓偓（唐）

萬裡清江萬裡天，一村桑柘一村煙。漁翁醉著無人喚，過午醒來雪滿船。
柳
作者：韓偓（唐）

一籠金線拂彎橋，幾被兒童損細腰。無奈靈和標格在，春來依舊褭長條。
病中初聞複官二首
作者：韓偓（唐）

抽毫連夜侍明光，執靮三年從省方。燒玉謾勞曾曆試，聞道複官翻涕泗，屬車何在水茫茫。又掛朝衣一自驚，始知天意重推誠。青雲有路通還去，宦途巇嶮終難測，穩泊漁舟隱姓名。
早起五言三韻
作者：韓偓（唐）

萬樹綠楊垂，千般黃鳥語。庭花風雨餘，岑寂如村塢。依依官渡頭，晴陽照行旅。
家書後批二十八字
作者：韓偓（唐）

四序風光總是愁，鬢毛衰颯涕橫流。此書未到心先到，想在孤城海岸頭。
湖南梅花一冬再發偶題於花援
作者：韓偓（唐）

湘浦梅花兩度開，直應天意別栽培。玉為通體依稀見，夭桃莫倚東風勢，調鼎何曾用不材。
即目二首
作者：韓偓（唐）

萬古離懷憎物色，幾生愁緒溺風光。廢城沃土肥春草，宦途棄擲須甘分，迴避紅塵是所長。動非求進靜非禪，咋舌吞聲過十年。溪漲浪花如積石，攻苦慣來無不可，寸心如水但澄鮮。
淨興寺杜鵑一枝繁豔無比
作者：韓偓（唐）

一園紅豔醉坡陀，自地連梢簇蒨羅。蜀魄未歸長滴血，只應偏滴此叢多。
花時與錢尊師同醉因成二十字
作者：韓偓（唐）

橋下淺深水，竹間紅白花。酒仙同避世，何用厭長沙。
避地
作者：韓偓（唐）

西山爽氣生襟袖，南浦離愁入夢魂。人泊孤舟青草岸，白麵兒郎猶巧宦，不知誰與正乾坤。
息兵
作者：韓偓（唐）

漸覺人心望息兵，老儒希覬見澄清。正當困辱殊輕死，暫時胯下何須恥，自有蒼蒼鑒赤誠。
翠碧鳥
作者：韓偓（唐）

天長水遠網羅稀，保得重重翠碧衣。挾彈小兒多害物，勸君莫近市朝飛。
贈孫仁本尊師
作者：韓偓（唐）

齒如冰雪發如黳，幾百年來醉似泥。不共世人爭得失，臥床前有上天梯。
乙丑歲九月在蕭灘鎮駐泊兩月忽得商馬楊迢…因書四十字
作者：韓偓（唐）

旅寓在江郊，秋風正寂寥。紫泥虛寵獎，白髮已漁樵。事往淒涼在，時危志氣銷。若為將朽質，猶擬杖於朝。
丙寅二月二十二日撫州如歸館雨中有懷諸朝客
作者：韓偓（唐）

淒淒惻惻又微嚬。欲話羈愁憶故人。薄酒旋醒寒徹夜，未必交情繫貧富，柴門自古少車塵。
三月二十七日自撫州往南城縣舟行見拂水薔薇因有是作
作者：韓偓（唐）

江中春雨波浪肥，石上野花枝葉瘦。枝低波高如有情，且將濁酒伴清吟，酒逸吟狂輕宇宙。
荔枝三首
作者：韓偓（唐）

遐方不許貢珍奇，密詔唯教進荔枝。漢武碧桃爭比得，枉令方朔號偷兒。封開玉籠雞冠濕，葉襯金盤鶴頂鮮。想得佳人微啟齒，翠釵先取一雙懸。巧裁霞片裹神漿，崖蜜天然有異香。應是仙人金掌露，結成冰入蒨羅囊。
寄上兄長
作者：韓偓（唐）

兩地支離路八千，襟懷悽愴鬢蒼然。亂來未必長團會，其奈而今更長年。
寶劍
作者：韓偓（唐）

因極還應有甚通，難將糞壤掩神蹤。鬥間紫氣分明後，擘地成川看化龍。
登南神光寺塔院
作者：韓偓（唐）

無奈離腸日九回，強攄離抱立高臺。中華地向城邊盡，日宮紫氣生冠冕，試望扶桑病眼開。
兩賢
作者：韓偓（唐）

賣卜嚴將賣餅孫，兩賢高趣恐難倫。而今若有逃名者，應被品流呼差人。
再思
作者：韓偓（唐）

暴殄猶來是片時，無人向此略遲疑。流金鑠石玉長潤，近來更得窮經力，好事臨行亦再思。
有矚
作者：韓偓（唐）

晚涼閒步向江亭，默默看書旋旋行。風轉滯帆狂得勢，安石本懷經濟意，何妨一起為蒼生。
秋深閑興
作者：韓偓（唐）

此心兼笑野雲忙，甘得貧閑味甚長。病起乍嘗新橘柚，把釣覆棋兼舉白，不離名教可顛狂。
故都
作者：韓偓（唐）

故都遙想草萋萋，上帝深疑亦自迷。塞雁已侵池籞宿，掩鼻計成終不覺，馮驩無路斅鳴雞。
夢仙
作者：韓偓（唐）

紫霄宮闕五雲芝，九級壇前再拜時。鶴舞鹿眠春草遠，澡練純陽功力在，此心唯有玉皇知。
贈吳顛尊師
作者：韓偓（唐）

飲酒經何代，休糧度此生。跡應常自浼，顛亦強為名。道若千鈞重，身如一羽輕。毫釐分象緯，袒跣揖公卿。狗竇號光逸，漁陽裸禰衡。笑雷冬蟄震，巖電夜珠明。月魄侵簪冷，江光逼屐清。半酣思救世，一手擬扶傾。擊地嗟衰俗，看天貯不平。自緣懷氣義，可是計烹亨。議論通三教，年顏稱五更。老狂人不厭，密行鬼應驚。未識心相許，開襟語便誠。伊餘常仗義，願拜十年兄。
送人棄官入道
作者：韓偓（唐）

仙李濃陰潤，皇枝密葉敷。俊才輕折桂，捷徑取紆朱。斷絏三清路，揚鞭五達衢。側身期破的，縮手待呼盧。社稷俄如綴，雄豪詎守株。忸怩非壯志，擺脫是良圖。塵土留難住，纓緌棄若無。冥心歸大道，回首笑吾徒。酒律應難忘，詩魔未肯徂。他年如拔宅，為我指清都。
寄張籍
作者：孟郊（唐）

夜鏡不照物，朝光何時升。黯然秋思來，走入志士膺。志士惜時逝，一宵三四興。清漢徒自朗，濁河終無澄。舊愛忽已遠，新愁坐相淩。君其隱壯懷，我亦逃名稱。古人貴從晦，君子忌黨朋。傾敗生所競，保全歸懵懵。浮雲何當來，潛虯會飛騰。
憶周秀才、素上人，時聞各在一方
作者：孟郊（唐）

東西分我情，魂夢安能定。野客雲作心，高僧月為性。浮雲自高閑，明月常空淨。衣敝得古風，居山無俗病。吟聽碧雲語，手把青松柄。羨爾欲寄書，飛禽杳難倩。
舟中喜遇從叔簡別後寄上時從叔初擢第歸江南郊不從行
作者：孟郊（唐）

一意兩片雲，暫合還卻分。南雲乘慶歸，北雲與誰群。寄聲千里風，相喚聞不聞。
懷南嶽隱士
作者：孟郊（唐）

見說祝融峰，擎天勢似騰。藏千尋布水，出十八高僧。古路無人跡，新霞吐石稜。終居將爾叟，一一共餘登。千峰映碧湘，真叟此中藏。飯不煮石吃，眉應似發長。楓杞榰酒甕，鶴蝨落琴床。強效忘機者，斯人尚未忘。
春夜憶蕭子真
作者：孟郊（唐）

半夜不成寐，燈盡又無月。獨向階前立，子規啼不歇。況我有金蘭，忽爾為胡越。爭得明鏡中，久長無白髮。
寄院中諸公
作者：孟郊（唐）

奕奕秋水傍，駸駸綠雲蹄。月仙有高曜，靈鳳無卑棲。翠色繞雲谷，碧華凝月溪。竹林遞曆覽，雲寺行攀躋。冠豸猶屈蠖，匣龍期剸犀。千山驚月曉，百里聞霜鼙。戎府多秀異，謝公期相攜。因之仰群彥，養拙固難齊。
寄洺州李大夫
作者：孟郊（唐）

自從薊師反，中國事紛紛。儒道一失所，賢人多在軍。鳥巢憂迸射，鹿耳駭驚聞。劍折唯恐匣，弓貪不讓勳。方知省事將，動必謝前群。鸛陣常先罷，魚符最晚分。步閑洺水曲，笑激太行雲。詩叟未相識，竹兒爭見君。殷勤越談說，記盡古風文。
寄盧虔使君
作者：孟郊（唐）

霜露再相換，遊人猶未歸。歲新月改色，客久線斷衣。有鶴冰在翅，竟久力難飛。千家舊素沼，昨日生綠輝。春色若可借，為君步芳菲。
寄崔純亮
作者：孟郊（唐）

百川有餘水，大海無滿波。器量各相懸，賢愚不同科。群辯有姿語，眾歡無行歌。唯餘洛陽子，鬱鬱恨常多。時讀過秦篇，為君涕滂沱。
汴州離亂後憶韓愈、李翱
作者：孟郊（唐）

會合一時哭，別離三斷腸。殘花不待風，春盡各飛揚。歡去收不得，悲來難自防。孤門清館夜，獨臥明月床。忠直血白刃，道路聲蒼黃。食恩三千士，一旦為豺狼。海島士皆直，夷門士非良。人心既不類，天道亦反常。自殺與彼殺，未知何者臧。
寄張籍
作者：孟郊（唐）

未見天子面，不如雙盲人。賈生對文帝，終日猶悲辛。夫子亦如盲，所以空泣麟。有時獨齋心，彷彿夢稱臣。夢中稱臣言，覺後真埃塵。東京有眼富不如，轔轔車聲輾冰玉，南郊壇上禮百神。西明寺後窮瞎張太祝，
寄義興小女子
作者：孟郊（唐）

江南莊宅淺，所固唯疏籬。小女未解行，酒弟老更痴。家中多吳語，教爾遙可知。山怪夜動門，水妖時弄池。所憂痴酒腸，不解委曲辭。漁妾性崛強，耕童手皴釐。想茲為繈褓，如鳥拾柴枝。我詠元魯山，胸臆流甘滋。終當學自乳，起坐常相隨。
憶江南弟
作者：孟郊（唐）

白首眼垂血，望爾唯夢中。筋力強起時，魂魄猶在東。眼光寄明星，起來東望空。望空不見人，江海波無窮。衰老無氣力，呼叫不成風。孑然憶憶言，落地何由通。常師共被教，竟作生離翁。生離不可訴，上天何曾聰。未忍對松柏，自鞭殘朽躬。自鞭亦何益，知教非所崇。努力拄杖來，餘活與爾同。不然死後恥，遺死亦有終。
宿空侄院寄澹公
作者：孟郊（唐）

夜坐冷竹聲，二三高人語。燈窗看律鈔，小師別為侶。雪簷晴滴滴，茗碗華舉舉。磬音多風飆，聲韻聞江楚。官街不相隔，詩思空愁予。明日策杖歸，去住兩延佇。
寄陝府鄧給事
作者：孟郊（唐）

陝城臨大道，館宇屹幾鮮。候謁隨芳語，鏗詞芬蜀箋。從來鏡目下，見盡道心前。自謂古詩量，異將新學偏。戇人年六十，每月請三千。不敢等閒用，願為長壽錢。非關亦潔爾，將以救羸然。孤省痴皎皎，默吟寫綿綿。病書憑晝日，驛信寄宵鞭。疾訴將何諭，肆鱗今倒懸。塵鯉見枯浪，土鬣思幹泉。感感無緒蕩，愁愁作□邊。貞元文祭酒，比謹學韋玄。滿坐風無雜，當朝雅獨全。見知囑徐孺，賞句類陶淵。一顧生鴻羽，再言將鶴翩。宣揚隘車馬，君子湊駢闐。曾是此同眷，至今應賜憐。磨墨零落淚，楷字貢仁賢。
送諫議十六叔至孝義渡後奉寄
作者：孟郊（唐）

曉渡明鏡中，霞衣相飄颻。浪鳧驚亦雙，蓬客將誰僚。別飲孤易醒，離憂壯難銷。文清雖無敵，儒貴不敢驕。江吏捧紫泥，海旗剪紅蕉。分明太守禮，跨躡毗陵橋。伊洛去未回，遐矚空寂寥。
至孝義渡寄鄭軍事唐二十五
作者：孟郊（唐）

咫尺不得見，心中空嗟嗟。官街泥水深，下腳道路斜。嵩少玉峻峻，伊雒碧華華。岸亭當四迥，詩老獨一家。洧叟何所如，鄭石唯有些。何當來說事，為君開流霞。
答友人
作者：孟郊（唐）

白日照清水，淺深無隱姿。君子業高文，懷抱多正思。砥行碧山石，結交青松枝。碧山無轉易，青松難傾移。落落出俗韻，琅琅大雅詞。自非隨氏掌，明月安能持。千里不可倒，一返無近期。如何非意中，良覿忽在茲。道語必疏淡，儒風易淩遲。願存堅貞節，勿為霜霰欺。
酬友人見寄新文
作者：孟郊（唐）

為客棲未定，況當玄月中。繁雲翳碧霄，落雪和清風。郊陌絕行人，原隰多飛蓬。耕牛返村巷，野鳥依房櫳。我無饑凍憂，身託蓮花宮。安閒賴禪伯，複得疏塵蒙。覽君郢曲文，詞彩何沖融。謳吟不能已，頓覺形神空。
答韓愈、李觀別，因獻張徐州
作者：孟郊（唐）

富別愁在顏，貧別愁銷骨。懶磨舊銅鏡，畏見新白髮。古樹春無花，子規啼有血。離弦不堪聽，一聽四五絕。世途非一險，俗慮有千結。有客步大方，驅車獨迷轍。故人韓與李，逸翰雙皎潔。哀我摧折歸，贈詞縱橫設。徐方國東樞，元戎天下傑。禰生投刺遊，王粲吟詩謁。高情無遺照，朗抱開曉月。有土不埋冤，有仇皆為雪。願為直草木，永向君地列。願為古琴瑟，永向君聽發。欲識丈夫心，曾將孤劍說。
答晝上人止讒作
作者：孟郊（唐）

烈烈鸑鷟吟，鏗鏗琅玕音。梟摧明月嘯，鶴起清風心。渭水不可渾，涇流徒相侵。俗侶唱桃葉，隱士鳴桂琴。子野真遺卻，浮淺藏淵深。
答姚怤見寄
作者：孟郊（唐）

日月不同光，晝夜各有宜。賢哲不苟合，出處亦待時。而我獨迷見，意求異士知。如將舞鶴管，誤向驚鳧吹。大雅難具陳，正聲易漂淪。君有丈夫淚，泣人不泣身。行吟楚山玉，義淚沾衣巾。
答郭郎中
作者：孟郊（唐）

松柏死不變，千年色青青。志士貧更堅，守道無異營。每彈瀟湘瑟，獨抱風波聲。中有失意吟，知者淚滿纓。何以報知者，永存堅與貞。
答盧虔故園見寄
作者：孟郊（唐）

訪舊無一人，獨歸清雒春。花聞哭聲死，水見別容新。亂後故鄉宅，多為行路塵。因悲楚左右，謗玉不知瑉。
汝墳蒙從弟楚材見贈，時郊將入秦，楚材適楚
作者：孟郊（唐）

朝為主人心，暮為行客吟。汝水忽淒咽，汝風流苦音。北闕秦門高，南路楚石深。分淚灑白日，離腸繞青岑。何以寄遠懷，黃鶴能相尋。
同從叔簡酬盧殷少府
作者：孟郊（唐）

梅尉吟楚聲，竹風為淒清。深虛冰在性，高潔雲入情。借水洗閑貌，寄蕉書逸名。羞將片石文，鬥此雙瓊英。
酬李侍禦書記秋夕雨中病假見寄
作者：孟郊（唐）

秋風繞衰柳，遠客聞雨聲。重茲阻良夕，孤坐唯積誠。果枉移疾詠，中含嘉慮明。洗滌煩濁盡，視聽昭曠生。未覺衾枕倦，久為章奏嬰。達人不寶藥，所保在閒情。
答盧仝
作者：孟郊（唐）

楚屈入水死，詩孟踏雪僵。直氣苟有存，死亦何所妨。日劈高查牙，清稜含冰漿。前古後古冰，與山氣勢強。閃怪千石形，異狀安可量。有時春鏡破，百道聲飛揚。潛仙不足言，朗客無隱腸。為君傾海宇，日夕多文章。天下豈無緣，此山雪昂藏。煩君前致詞，哀我老更狂。狂歌不及狂，歌聲緣鳳凰。鳳兮何當來，消我孤直瘡。君文真鳳聲，宣隘滿鏗鏘。洛友零落盡，逮茲悲重傷。獨自奮異骨，將騎白角翔。再三勸莫行，寒氣有刀槍。仰慚君子多，慎勿作芬芳。
奉報翰林張舍人見遺之詩
作者：孟郊（唐）

百蟲笑秋律，清削月夜聞。曉稜視聽微，風剪葉已紛。君子鑒大雅，老人非俊群。收拾古所棄，俯仰補空文。孤韻恥春俗，餘響逸零雰。自然蹈終南，滌暑淩寒氛。巖霰不知午，澗澌鎮含曛。曾是醒古醉，所以多隱淪。江調樂之遠，溪謠生徒新。眾蘊有餘採，寒泉空哀呻。南謝竟莫至，北宋當時珍。賾靈各自異，酌酒誰能均。昔詠多寫諷，今詞詎無因。品松何高翠，宮殿沒荒榛。苔趾識宏制，沙潈遊崩津。忽吟陶淵明，此即羲皇人。心放出天地，形拘在風塵。前賢素行階，夙嗜青山勤。達士立明鏡，朗言為近臣。將期律萬有，傾倒甄無垠。鸑鷟應蟋蟀，絲毫意皆申。況於三千章，哀叩不為神。
送從弟郢東歸
作者：孟郊（唐）

爾去東南夜，我無西北夢。誰言貧別易，貧別愁更重。曉色奪明月，徵人逐群動。秋風楚濤高，旅榜將誰共。
山中送從叔簡赴舉
作者：孟郊（唐）

石根百尺杉，山眼一片泉。倚之道氣高，飲之詩思鮮。於此逍遙場，忽奏別離弦。卻笑薜蘿子，不同鳴躍年。
送別崔寅亮下第
作者：孟郊（唐）

天地唯一氣，用之自偏頗。憂人成苦吟，達士為高歌。君子識不淺，桂枝憂更多。歲晏期攀折，時歸且婆娑。素質如削玉，清詞若傾河。虯龍未化時，魚鱉同一波。去矣當自適，故鄉饒薜蘿。
大樑送柳淳先入關
作者：孟郊（唐）

青山輾為塵，白日無閒人。自古推高車，爭利西入秦。王門與侯門，待富不待貧。空攜一束書，去去誰相親。
送無懷道士遊富春山水
作者：孟郊（唐）

造化絕高處，富春獨多觀。山濃翠滴灑，水折珠摧殘。溪鏡不隱發，樹衣長遇寒。風猿虛空飛，月狖叫嘯酸。信此神仙路，豈為時俗安。煮金陰陽火，囚怪星宿壇。花發我未識，玉生忽叢攢。蓬萊浮蕩漾，非道相從難。
送溫初下第
作者：孟郊（唐）

日落濁水中，夜光誰能分。高懷無近趣，清抱多遠聞。欲識丈夫志，心藏孤嶽雲。長安風塵別，咫尺不見君。
送盧虔端公守複州
作者：孟郊（唐）

師曠聽群木，自然識孤桐。正聲逢知音，願出大樸中。知音不韻俗，獨立佔古風。忽掛觸邪冠，逮逐南飛鴻。肅肅太守章，明明華轂熊。商山無平路，楚水有驚潈。日月千裡外，光陰難載同。新愁徒自積，良會何由通。
送任載、齊古二秀才自洞庭遊宣城
作者：孟郊（唐）

洞庭非人境，道路行虛空。二客月中下，一帆天外風。魚龍波五色，金碧樹千叢。閃怪如可懼，在誠無不通。扣奇知浩淼，採異訪穹崇。物表即高韻，人間訪仙公。宣城文雅地，謝守聲聞融。證玉易為力，辨瑉誰不同。從茲阮籍淚，且免泣途窮。
送曉公歸庭山
作者：孟郊（唐）

庭山何崎嶇，寺路緣翠微。秋霽山盡出，日落人獨歸。雲生高高步，泉灑田田衣。枯巢無還羽，新木有爭飛。茲焉不可繼，夢寐空清輝。
送豆盧策歸別墅
作者：孟郊（唐）

短松鶴不巢，高石雲不棲。君今瀟湘去，意與雲鶴齊。力買奇險地，手開清淺溪。身披薜荔衣，山陟莓苔梯。一卷冰雪文，避俗常自攜。
送清遠上人歸楚山舊寺
作者：孟郊（唐）

波中出吳境，霞際登楚岑。山寺一別來，雲蘿三改陰。詩誇碧雲句，道證青蓮心。應笑泛萍者，不知松隱深。
山中送從叔簡
作者：孟郊（唐）

莫以手中瓊，言邀世上名。莫以山中跡，久向人間行。松柏有霜操，風泉無俗聲。應憐枯朽質，驚此別離情。
送蕭煉師入四明山
作者：孟郊（唐）

閑於獨鶴心，大於高松年。迥出萬物表，高棲四明巔。千尋直裂峰，百尺倒瀉泉。絳雪為我飯，白雲為我田。靜言不語俗，靈蹤時步天。
邊城獨望
作者：馬戴（唐）

聊憑危堞望，倍起異鄉情。霜落蒹葭白，山昏霧露生。河灘胡雁下，戎壘漢鼙驚。獨樹殘秋色，狂歌淚滿纓。
江亭贈別
作者：馬戴（唐）

長亭晚送君，秋色渡江濆。衰柳風難定，寒濤雪不分。猿聲離楚峽，帆影入湘雲。獨泛扁舟夜，山鐘可臥聞。
旅次寄賈島兼簡無可上人
作者：馬戴（唐）

相思邊草長，回望水連空。雁過當行次，蟬鳴複客中。壯年看即改，羸病計多同。儻宿林中寺，深憑問遠公。
寄剡中友人
作者：馬戴（唐）

故人今在剡，秋草意如何。嶺暮雲霞雜，潮回島嶼多。沃洲僧幾訪，天姥客誰過。歲晚偏相憶，風生隔楚波。
送國子韋丞
作者：馬戴（唐）

臨水獨相送，歸期千里間。雲回逢過雨，路轉入連山。一騎行芳草，新蟬發故關。遙聆茂陵下，夜啟竹扉閑。
題吳發原南居
作者：馬戴（唐）

閒居誰厭僻，門掩漢祠前。山色夏雲映，樹陰幽草連。晴光分渚曲，綠氣冒原田。何日遠遊罷，高枝已噪蟬。
雒中寒夜姚侍禦宅懷賈島
作者：馬戴（唐）

夜木動寒色，雒陽城闕深。如何異鄉思，更抱故人心。微月關山遠，閑階霜霰侵。誰知石門路，待與子同尋。
徵婦歎
作者：馬戴（唐）

稚子在我抱，送君登遠道。稚子今已行，念君上邊城。蓬根既無定，蓬子焉用生。但見請防胡，不聞言罷兵。及老能得歸，少者還長徵。
山中寄姚合員外
作者：馬戴（唐）

朝與城闕別，暮同麋鹿歸。鳥鳴松觀靜，人過石橋稀。木葉搖山翠，泉痕入澗扉。敢招仙署客，暫此拂朝衣。
中秋月
作者：馬戴（唐）

陰魄出海上，望之增苦吟。冷搜驪頷重，寒徹蚌胎深。皓氣籠諸夏，清光射萬岑。悠然天地內，皎潔一般心。
下第寄友人
作者：馬戴（唐）

金門君待問，石室我思歸。聖主尊黃屋，何人薦白衣。年來禦溝柳，贈別雨霏霏。
寄廣州楊參軍
作者：馬戴（唐）

南方春景好，念子緩歸心。身方脫野服，冠未系朝簪。足恣平生賞，無虞外役侵。汀洲觀鳥戲，向月和猿吟。稅駕楚山廣，揚帆湘水深。採奇搜石穴，懷勝即楓林。悵望極霞際，流情墮海陰。前朝杳難問，歎息灑鳴琴。
離夜二首
作者：馬戴（唐）

東徵遼水迥，北近單於臺。戎衣掛寶劍，玉箸銜金盃。紅燭暗將滅，翠蛾終不開。凝夜照離色，恐聞啼晚鴉。前年營雁塞，明月戍龍沙。曾與五陵子，休裝孤劍花。
答太原從軍楊員外送別
作者：馬戴（唐）

君將海月佩，贈之光我行。見知言不淺，懷報意非輕。反照臨岐思，中年未達情。河梁人送別，秋漢雁相鳴。衰柳搖邊吹，寒雲冒古城。西遊還獻賦，應許託平生。
送從叔重赴海南從事
作者：馬戴（唐）

又從連帥請，還作嶺南行。窮海何時到，孤帆累月程。亂蟬吟暮色，哀狖落秋聲。晚路潮波起，寒葭霧雨生。沙埋銅柱沒，山簇瘴雲平。念此別離苦，其如宗從情。
送韓校書江西從事
作者：馬戴（唐）

出關寒色盡，雲夢草生新。雁背嶽陽雨，客行江上春。遙程隨水闊，枉路倒帆頻。夕照臨孤館，朝霞發廣津。湖山潮半隔，郡壁岸斜鄰。自此鐘陵道，裁書有故人。
送顧少府之永康
作者：馬戴（唐）

婺女星邊去，春生即有花。寒關雲複雪，古渡草連沙。宿次吳江晚，行侵日徼斜。官傳梅福政，縣顧赤松家。燒起明山翠，潮回動海霞。清高宜閱此，莫歎近天涯。
幽上留別令狐侍郎
作者：馬戴（唐）

自別丘中隱，頻年哭路岐。辛勤今若是，少壯豈多時。露滴陰蟲苦，秋聲遠客悲。晚營嚴鼓角，紅葉拂旌旗。北闕虛延望，西林久見思。川流寒水急，雲返故山遲。落照遊人去，長空獨鳥隨。不堪風景隔，忠信寡相知。
襄陽席上呈於司空
作者：馬戴（唐）

花枝臨水複臨堤，也照清江也照泥。寄語東君好抬舉，夜來曾伴鳳凰棲。
宿裴氏溪居懷厲玄先輩
作者：馬戴（唐）

樹下孤石坐，草間微有霜。同人不同北，雲鳥自南翔。迢遞夜山色，清泠泉月光。西風耿離抱，江海遙相望。
集宿姚殿中宅期僧無可不至
作者：馬戴（唐）

殿中日相命，開尊話舊時。餘鐘催鳥絕，積雪阻僧期。林靜寒光遠，天陰曙色遲。今夕複何夕，人謁去難追。
宿賈島原居
作者：馬戴（唐）

寒雁過原急，渚邊秋色深。煙霞向海島，風雨宿園林。俱住明時願，同懷故國心。未能先隱跡，聊此一相尋。
贈別空公
作者：馬戴（唐）

雲門秋卻入，微徑久無人。後夜中峰月，空林百衲身。寂寥寒磬盡，盥漱瀑泉新。履跡誰相見，松風掃石塵。
府試觀開元皇帝東封圖
作者：馬戴（唐）

儼若翠華舉，登封圖乍開。冕旒明主立，冠劍侍臣陪。跡類飛仙去，光同拜日來。粉痕疑檢玉，黛色訝生苔。掛壁雲將起，陵風仗若回。何年複東幸，魯叟望悠哉。
府試水始冰
作者：馬戴（唐）

南池寒色動，北陸歲陰生。薄薄流澌聚，漓漓翠瀲平。暗沾霜稍厚，回照日還輕。乳竇懸殘滴，湘流減恨聲。即堪金井貯，會映玉壺清。潔白心雖識，空期飲此明。
邊館逢賀秀才
作者：馬戴（唐）

貧病無疏我與君，不知何事久離群。鹿裘共弊同為客，不堪吟斷邊笳曉，葉落東西客又分。
宿王屋天壇
作者：馬戴（唐）

星斗半沈蒼翠色，紅霞遠照海濤分。折松曉拂天壇雪，未知誰與傳金籙，獨向仙祠拜老君。
岐陽逢曲陽故人話舊
作者：馬戴（唐）

異地還相見，平生問可知。壯年俱欲暮，往事盡堪悲。道路頻艱阻，親朋久別離。解兵逃白刃，謁帝值明時。淹疾生涯故，因官事業移。雞鳴關月落，雁度朔風吹。客淚翻岐下，鄉心落海湄。積愁何計遣，滿酌浣相思。
贈禪僧
作者：馬戴（唐）

弟子人天遍，童年在沃洲。開禪山木長，浣衲海沙秋。振錫搖汀月，持瓶接瀑流。赤城何日上，鄙願從師遊。
題廬山寺
作者：馬戴（唐）

白茅為屋宇編荊，數處階墀石疊成。東谷笑言西穀響，別有一條投澗水，竹筒斜引入茶鐺。
題石甕寺
作者：馬戴（唐）

僧室並皇宮，雲門輦路同。渭分雙闕北，山迥五陵東。修綆懸林表，深泉汲洞中。人煙窺垤蟻，鴛瓦拂冥鴻。蘚壁松生峭，龕燈月照空。稀逢息心侶，獨禮竺幹公。
謁仙觀二首
作者：馬戴（唐）

我生求羽化，齋沐造仙居。葛蔓沒丹井，石函盛道書。寒松多偃側，靈洞遍清虛。一就泉西飲，雲中採藥蔬。山空蕙氣香，乳管折雲房。願值壺中客，親傳肘後方。三更禮星斗，寸匕服丹霜。默坐樹陰下，仙經橫石床。
送樸山人歸新羅
作者：馬戴（唐）

浩渺行無極，揚帆但信風。雲山過海半，鄉樹入舟中。波定遙天出，沙平遠岸窮。離心寄何處，目斷曙霞東。
題靜住寺欽用上人房
作者：馬戴（唐）

寺近朝天路，多聞玉佩音。鑒人開慧眼，歸鳥息禪心。磬接星河曙，窗連夏木深。此中能宴坐，何必在雲林。
贈楊先輩
作者：馬戴（唐）

平生閑放久，野鹿許為群。居止鄰西嶽，軒窗度白雲。齋心飯松子，話道接茅君。漢主思清淨，休書諫獵文。
酬李景章先輩
作者：馬戴（唐）

平生詩句忝多同，不得陪君奉至公。金鏑自宜先中鵠，九陌芳菲人競賞，此時心在別離中。
贈祠部令狐郎中
作者：馬戴（唐）

官初執憲稱雄才，省轉為郎雅望催。待制松陰移玉殿，忽憶十年相識日，小儒新自海邊來。
送冊東夷王使
作者：馬戴（唐）

越海傳金冊，華夷禮命行。片帆秋色動，萬裡信潮生。日映孤舟出，沙連絕島明。翳空翻大鳥，飛雪灑長鯨。舊鬢回應改，遐荒夢易驚。何當理風楫，天外問來程。
送武陵王將軍
作者：馬戴（唐）

河外今無事，將軍有戰名。艱難長劍缺，功業少年成。曉仗親雲陛，寒宵突禁營。朱旗身外色，玉漏耳邊聲。開合談賓至，調弓過雁驚。為儒多不達，見學請長纓。
贈鄠縣尉李先輩二首
作者：馬戴（唐）

同人家鄠杜，相見罷官時。野坐苔生石，荒居菊入籬。聽蟬臨水久，送鶴背山遲。未擬還城闕，溪僧別有期。休官不到闕，求靜匪營他。種藥唯愁晚，看雲肯厭多。渚邊逢鷺下，林表伴僧過。閑檢仙方試，松花酒自和。
邊將
作者：馬戴（唐）

玉榼酒頻傾，論功笑李陵。紅韁跑駿馬，金鏃掣秋鷹。塞迥連天雪，河深徹底冰。誰言提一劍，勤苦事中興。
下第別令狐員外
作者：馬戴（唐）

論文期雨夜，飲酒及芳晨。坐歎百花發，潛驚雙鬢新。舊交多得路，別業遠仍貧。便欲辭知己，歸耕海上春。
送春坊董正字浙右歸覲
作者：馬戴（唐）

去覲毗陵日，秋殘建業中。莎垂石城古，山闊海門空。灌木寒檣遠，層波皓月同。何當複讎校，春集少陽宮。
送和北虜使
作者：馬戴（唐）

路始陰山北，迢迢雨雪天。長城人過少，沙磧馬難前。日入流沙際，陰生瀚海邊。刀鐶向月動，旌纛冒霜懸。逐獸孤圍合，交兵一箭傳。穹廬移斥候，烽火絕祁連。漢將行持節，胡兒坐控弦。明妃的回面，南送使君旋。
攄情留別並州從事
作者：馬戴（唐）

淺學長自鄙，謬承賢達知。才希漢主召，玉任楚人疑。年長慚漂泊，恩深惜別離。秋光獨鳥過，暝色一蟬悲。鶴發生何速，龍門上苦遲。雕蟲羞朗鑒，幹祿貴明時。故國誠難返，青雲致未期。空將感激淚，一自灑臨岐。
酬田卿送西遊
作者：馬戴（唐）

華堂開翠簟，惜別玉壺深。客去當煩暑，蟬鳴複此心。廢城喬木在，古道濁河侵。莫慮西遊遠，西關絕隴陰。
雪中送青州薛評事
作者：馬戴（唐）

臘景不可犯，從戎難自由。憐君急王事，走馬赴邊州。嶽雪明日觀，海雲冒營丘。慚無鬥酒瀉，敢望禦重裘。
哭京兆龐尹
作者：馬戴（唐）

神州喪賢尹，父老泣關中。未盡群生願，才留及物功。清光沉皎月，素業振遺風。履跡莓苔掩，珂聲紫陌空。從來受知者，會葬漢陵東。
路傍樹
作者：馬戴（唐）

古樹何人種，清陰減昔時。莓苔根半露，風雨節偏危。蟲蠹心將穴，蟬催葉向衰。樵童不須翦，聊起邵公思。
送客南遊
作者：馬戴（唐）

擬卜何山隱，高秋指嶽陽。葦幹雲夢色，橘熟洞庭香。疏雨殘虹影，回雲背鳥行。靈均如可問，一為哭清湘。
寄襄陽王公子
作者：馬戴（唐）

君馬勒金羈，君家貯玉笄。白雲登峴首，碧樹醉銅鞮。澤廣荊州北，山多漢水西。鹿門知不隱，芳草自萋萋。
集宿姚侍禦宅懷永樂宰殷侍禦
作者：馬戴（唐）

石田虞芮接，種樹白雲陰。穴閉神蹤古，河流禹鑿深。樵人應滿郭，仙鳥幾巢林。此會偏相語，曾供雪夜吟。
易水懷古
作者：馬戴（唐）

荊卿西去不復返，易水東流無盡期。落日蕭條薊城北，黃沙白草任風吹。
送僧二首
作者：馬戴（唐）

親在平陽憶久歸，洪河雨漲出關遲。獨過舊寺人稀識，一一杉松老別時。龕中破衲自持行，樹下禪床坐一生。來往白雲知歲久，滿山猿鳥會經聲。
贈友人邊游回
作者：馬戴（唐）

遊子新從絕塞回，自言曾上李陵臺。尊前語盡北風起，秋色蕭條胡雁來。
山中作
作者：馬戴（唐）

屐齒無泥竹策輕，莓苔梯滑夜難行。獨開石室松門裡，月照前山空水聲。
出塞詞
作者：馬戴（唐）

金帶連環束戰袍，馬頭沖雪度臨洮。卷旗夜劫單於帳，亂斫胡兒缺寶刀。
寄雲臺觀田秀才
作者：馬戴（唐）

雲壓松枝拂石窗，幽人獨坐鶴成雙。晚來漱齒敲冰渚，閑讀仙書倚翠幢。
邊上送楊侍禦鞫獄回
作者：馬戴（唐）

獄成冤雪晚雲開，豸角威清塞雁回。飛將送迎遙避馬，離亭不敢勸金盃。
射鵰騎
作者：馬戴（唐）

蕃面將軍著鼠裘，酣歌沖雪在邊州。獵過黑山猶走馬，寒雕射落不回頭。
高司馬移竹
作者：馬戴（唐）

叢居堂下幸君移，翠掩燈窗露葉垂。莫羨孤生在山者，無人看著拂雲枝。
贈前蔚州崔使君
作者：馬戴（唐）

戰回脫劍綰銅魚，塞雁迎風避隼旟。欲識前時為郡政，校成上下考新書。
秋思二首
作者：馬戴（唐）

萬木秋霖後，孤山夕照餘。田園無歲計，寒近憶樵漁。亭樹霜霰滿，野塘鳧鳥多。蕙蘭不可折，楚老徒悲歌。
黃神谷紀事
作者：馬戴（唐）

霹靂振秋嶽，折松橫洞門。雲龍忽變化，但覺玉潭昏。
過亡友墓
作者：馬戴（唐）

憶昨送君葬，今看墳樹高。尋思後期者，只是益生勞。
聞瀑布冰折
作者：馬戴（唐）

萬仞冰峭折，寒聲投白雲。光搖山月墮，我向石床聞。
贈道者
作者：馬戴（唐）

深居白雲穴，靜注赤松經。往往龍潭上，焚香禮鬥星。
華下逢楊侍禦
作者：馬戴（唐）

巨靈掌上月，玉女盆中泉。柱史息車看，孤雲心浩然。
新春聞赦
作者：馬戴（唐）

道在猜讒息，仁深疾苦除。堯聰能下聽，湯網本來疏。
送李侍禦福建從事
作者：馬戴（唐）

晉安來越國，蔓草故宮迷。釣渚龍應在，琴臺鶴亂棲。泛濤明月廣，邊海眾山齊。賓府通蘭棹，蠻僧接石梯。片雲和瘴濕，孤嶼映帆低。上客多詩興，秋猿足夜啼。
酬刑部姚郎中
作者：馬戴（唐）

路岐人不見，尚得記心中。月憶瀟湘渚，春生蘭杜叢。鳥啼花半落，人散爵方空。所贈誠難答，泠然一雅風。
送柳秀才往連州看弟
作者：馬戴（唐）

離人非逆旅，有弟謫連州。楚雨沾猿暮，湘雲拂雁秋。蒹葭行廣澤，星月棹寒流。何處江關鎖，風濤阻客愁。
晚眺有懷
作者：馬戴（唐）

點點抱離念，曠懷成怨歌。高臺試延望，落照在寒波。此地芳草歇，舊山喬木多。悠然暮天際，但見鳥相過。
山中興作
作者：馬戴（唐）

高高丹桂枝，嫋嫋女蘿衣。密葉浮雲過，幽陰暮鳥歸。月和風翠動，花落瀑泉飛。欲剪蘭為佩，中林露未晞。
送皇甫協律淮南從事
作者：馬戴（唐）

闢書丞相草，招作廣陵行。隋柳疏淮岸，汀洲接海城。楚檣經雨泊，煙月隔潮生。誰與同尊俎，雞鸞集虎營。
別靈武令狐校書
作者：馬戴（唐）

北風吹別思，落月度關河。樹隱流沙短，山平近塞多。雁池戎馬飲，雕帳戍人過。莫慮行軍苦，華夷道正和。
田氏南樓對月
作者：馬戴（唐）

主人同露坐，明月在高臺。咽咽陰蟲叫，蕭蕭寒雁來。影搖疏木落，魄轉曙鐘開。倖免丹霞映，清光溢酒杯。
送宗密上人
作者：馬戴（唐）

門前九陌塵，石上定中身。近放遼天鶴，曾為南嶽人。臘高松葉換，雪盡茗芽新。一自傳香後，名山願卜鄰。
白鹿原晚望
作者：馬戴（唐）

滻曲雁飛下，秦原人葬回。丘墳與城闕，草樹共塵埃。
失意書懷呈知己
作者：馬戴（唐）

直道何由啟聖君，非才誰敢議論文。心存黃籙兼丹訣，微生不學劉琨輩，劍刃相交擬立勳。
春日尋滻川王處士
作者：馬戴（唐）

碧草徑微斷，白雲扉晚開。罷琴松韻發，鑒水月光來。宿鳥排花動，樵童澆竹回。與君同露坐，澗石拂青苔。
宿陽臺觀
作者：馬戴（唐）

玉洞仙何在，爐香客自焚。醮壇圍古木，石磬響寒雲。曙月孤霞映，懸流峭壁分。心知人世隔，坐與鶴為群。
寄金州姚使君員外
作者：馬戴（唐）

老懷清淨化，乞去守洵陽。廢井人應滿，空林虎自藏。迸泉疏石竇，殘雨發椒香。山缺通巴峽，江流帶楚檣。憂農生野思，禱廟結雲裝。覆局松移影，聽琴月墮光。鳥鳴開郡印，僧去置禪床。罷貢金休鑿，淩寒筍更長。退公披鶴氅，高步隔鵷行。相見朱門內，麾幢拂曙霜。
中秋夜坐有懷
作者：馬戴（唐）

秋光動河漢，耿耿曙難分。墮露垂叢藥，殘星間薄雲。心懸赤城嶠，志向紫陽君。雁過海風起，蕭蕭時獨聞。
題鏡湖野老所居
作者：馬戴（唐）

湖裡尋君去，樵風往返吹。樹喧巢鳥出，路細葑田移。漚薴成魚網，枯根是酒卮。老年唯自適，生事任群兒。
題女道士居
作者：馬戴（唐）

不餌住雲溪，休丹罷藥畦。杏花虛結子，石髓任成泥。掃地青牛臥，栽松白鶴棲。共知仙女麗，莫是阮郎妻。
送王道士
作者：馬戴（唐）

真人俄整舄，雙鶴屢飛翔。恐入壺中住，須傳肘後方。霓裳雲氣潤，石徑術苗香。一去何時見，仙家日月長。